Doložka vybraných vplyvov

	1. Základné údaje

	Názov materiálu

	Vládny návrh zákona, ktorým sa mení a dopĺňa zákon č. 583/2008 Z. z. o prevencii kriminality a inej protispoločenskej činnosti a o zmene a doplnení niektorých zákonov v znení neskorších predpisov


	Predkladateľ (a spolupredkladateľ)

	Vláda Slovenskej republiky

	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☐	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:


	Termín začiatku a ukončenia PPK
	13.-24.02.2026

	Predpokladaný termín predloženia na pripomienkové konanie
	Marec 2026 

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	Máj 2026

	

	2. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).

Neexistencia jednotného a právne upraveného postupu pri overovaní spôsobilosti subjektov, ktoré realizujú preventívne programy, vytvára riziko ich nedostatočnej kvality a neefektívneho využívania verejných prostriedkov. Zavedením akreditácie preventívnych programov v oblasti prevencie kriminality sa reaguje na potrebu transparentného a kontrolovateľného systému, ktorý umožní Ministerstvu vnútra Slovenskej republiky ako príslušnému orgánu posudzovať odbornú úroveň preventívnych programov a zároveň vytvoriť predpoklady pre účelné poskytovanie dotácií. Úprava nadväzuje na proces zvýšenia odbornosti prevencie kriminality a podporuje systematický prístup ku vzdelávaniu odborníkov v tejto oblasti.
V právnej úprave taktiež absentovalo spresnenie jednej z úloh Rady vlády Slovenskej republiky pre prevenciu kriminality, čo sťažovalo uplatňovanie jej koordinačnej a strategickej funkcie v praxi. Spresnením jej pôsobnosti sa vytvára priestor pre efektívnejšie riadenie a vyhodnocovanie preventívnych opatrení na centrálnej a regionálnej úrovni.
Chýbajúce ustanovenie o spracúvaní a predkladaní analytických výstupov predstavovalo prekážku pre systematické strategické riadenie. Doplnením tejto povinnosti sa zabezpečuje podklad pre lepšiu koordináciu preventívnych politík na úrovni štátu.
Z dôvodu potreby aplikačnej praxe pri poskytovaní pomoci obetiam ako aj zavedenia a výkonu akreditačnej agendy sa precizuje právny základ na spracúvanie osobných údajov osôb dotknutých výkonom tejto agendy, čím sa zabezpečí súlad s osobitnými právnymi predpismi v oblasti ochrany osobných údajov a zvýši sa právna istota subjektov podieľajúcich sa na realizácii preventívnych opatrení.
Naplnenie cieľov preventívnej politiky si vyžaduje aj jasne definovaný rámec pre činnosť orgánov na regionálnej úrovni. Keďže v zákone chýbala výslovná opora pre zriaďovanie krajských komisií pre prevenciu kriminality, dopĺňa sa táto právna úprava ako koordinačný prvok pôsobiaci pri okresných úradoch v sídle kraja a takisto sa vymedzila aj úloha krajského koordinátora pre prevenciu kriminality. Tým sa posilňuje systematické zapojenie regiónov do výkonu štátnej politiky v oblasti prevencie kriminality a vytvára sa mechanizmus na zber a prenos informácií smerom k centrálnej úrovni riadenia.


	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 

Prijatím návrhu zákona sa ustanoví právne záväzný mechanizmus na akreditáciu preventívnych programov v oblasti prevencie kriminality, vďaka ktorému budú subjekty pôsobiace v tejto oblasti podliehať jednotným a overiteľným odborným štandardom. Výsledným stavom bude funkčný systém akreditácie, ktorý umožní kontrolované poskytovanie preventívnych programov a zároveň zabezpečí účelné čerpanie verejných prostriedkov prostredníctvom jasne definovaných podmienok.
Pôsobnosť Rady vlády Slovenskej republiky pre prevenciu kriminality bude legislatívne ukotvená tak, aby odrážala jej úlohu v systéme koordinácie a strategického riadenia. V praxi to prinesie vyššiu právnu istotu, jej posilnené postavenie pri nastavovaní celonárodných priorít a efektívnejšiu súčinnosť medzi centrálnou a regionálnou úrovňou.
Ministerstvo vnútra Slovenskej republiky bude mať zo zákona povinnosť pravidelne predkladať analytické výstupy o stave a vývoji kriminality. Výsledkom bude zlepšený prístup k dátam a analytickým podkladom pre tvorbu verejných politík, ako aj kvalifikovanejšie rozhodovanie v oblasti prevencie kriminality.
V oblasti spracúvania osobných údajov sa zavedením jasného právneho základu zabezpečí právna súladnosť, transparentnosť a kontrola nad využívaním údajov pri preventívnych aktivitách. Výsledkom bude jednotný prístup k spracúvaniu údajov pre všetky dotknuté skupiny a subjekty.
Zákonným zakotvením krajských komisií pre prevenciu kriminality sa vytvorí inštitucionalizovaný nástroj regionálnej koordinácie, ktorý bude pôsobiť v rámci okresných úradov v sídle kraja. Cieľom je vybudovať funkčný mechanizmus na zosúladenie regionálnych potrieb s celonárodnou preventívnou politikou a zabezpečiť pravidelný tok informácií smerom k centrálnej úrovni.


	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 

Ministerstvo vnútra Slovenskej republiky
Obete kriminality a inej protispoločenskej činnosti
Osoby, ktorých údaje sú spracúvané na účel prevencie kriminality (najmä obete kriminality a inej protispoločenskej činnosti, páchatelia, ohrozené osoby, deti, účastníci osvetových aktivít a žiadatelia o pomoc, žiadatelia o akreditáciu)
Okresné úrady v sídlach krajov
Žiadatelia o akreditáciu realizujúci preventívny program v oblasti prevencie kriminality
Žiadatelia o dotácie zo štátneho rozpočtu na financovanie projektov preventívnych programov v oblasti prevencie kriminality
Orgány verejnej moci zapojené do spracúvania a využívania údajov v oblasti prevencie kriminality


	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?

Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.

V prípade nevykonania navrhovaných legislatívnych úprav by absentoval právne záväzný rámec pre akreditáciu preventívnych programov v oblasti prevencie kriminality, čo by znemožnilo jednotné overovanie kvality vzdelávacích aktivít a efektívne naviazanie poskytovania dotácií na odbornú úroveň žiadateľov. Neexistencia právne upraveného mechanizmu by zároveň znemožnila zavedenie kontrolovateľných štandardov a procesov.
Formálnym neupresnením pôsobnosti Rady vlády Slovenskej republiky pre prevenciu kriminality by pretrvávala neistota vo výkone jej strategickej a koordinačnej funkcie, čo by oslabovalo efektívne riadenie preventívnych politík na národnej aj regionálnej úrovni.
Ak by sa nezaviedla zákonná povinnosť predkladania analytických výstupov, zostal by nevyužitý potenciál dát pre tvorbu verejných politík a koordináciu preventívnych opatrení, čo by mohlo negatívne ovplyvniť kvalitu rozhodovania a plánovania v oblasti prevencie kriminality.
Bez sprecizovania právneho základu pre spracúvanie osobných údajov by hrozilo právne riziko pri výkone preventívnych činností a akreditácie, vrátane potenciálnych zásahov do práv dotknutých osôb a nesúladu s osobitnými právnymi predpismi.
Nevytvorením právnej opory pre zriaďovanie krajských komisií pre prevenciu kriminality by nebolo možné zabezpečiť funkčné prepojenie regionálnej úrovne s centrálnym riadením preventívnej politiky, čím by sa oslabila celková kontinuita a koordinácia preventívnych aktivít.
Zvažované alternatívne riešenia v podobe interných metodických odporúčaní alebo úprav výlučne na úrovni podzákonných aktov by neboli dostatočné na zabezpečenie právnej istoty, záväznosti a vykonateľnosti jednotlivých nástrojov a procesov. Predkladaný návrh zákona preto predstavuje najefektívnejší a najtransparentnejší spôsob naplnenia definovaných cieľov.


	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 

	




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.

Preskúmanie účinnosti a účelnosti jednotlivých ustanovení zákona bude vykonávané prostredníctvom existujúcich analytických a monitorovacích mechanizmov Ministerstva vnútra Slovenskej republiky každoročne za predchádzajúci kalendárny rok.
V prípade akreditačného mechanizmu bude hodnotený počet podaných žiadostí, počet udelených akreditácií a fungovanie evidenčných a kontrolných nástrojov. 
Činnosť krajských komisií pre prevenciu kriminality bude analyzovaná na základe správ okresných úradov v sídle kraja predkladaných Rade vlády Slovenskej republiky pre prevenciu kriminality.
Analytické výstupy ministerstiev budú posudzované z pohľadu ich využiteľnosti pre strategické riadenie a tvorbu preventívnych politík. 


	
* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☐	Žiadne
	☒	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☒	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☐	Pozitívne
	☒	Žiadne
	☐	Negatívne

	    z toho vplyvy na MSP

	☐	Pozitívne
	☐	Žiadne
	☐	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☐	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☒	Pozitívne
	☐	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☐	Žiadne
	☒	Negatívne


	Vplyvy na manželstvo, rodičovstvo a rodinu
	☒	Pozitívne
	☐	Žiadne
	☐	Negatívne



	10. Poznámky

	V prípade potreby uveďte doplňujúce informácie k identifikovaným vplyvom a ich analýzam. 

Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).

Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.

V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.




	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.

JUDr. Eva Devečková, LL.M., úrad prevencie kriminality, odbor expertných činností, oddelenie poradných orgánov, Ministerstvo vnútra Slovenskej republiky, (+421) 2 4859 2223, eva.deveckova@minv.sk 



	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 

Zákon č.  583/2008 Z. z. o prevencii kriminality a inej protispoločenskej činnosti a o zmene a doplnení niektorých zákonov v znení neskorších predpisov 
Zákon č. 274/2017 Z. z. o obetiach trestných činov a o zmene a doplnení niektorých zákonov v znení neskorších predpisov
Stratégia prevencie kriminality a inej protispoločenskej činnosti v Slovenskej republike do roku 2028
Ministerstvo vnútra Slovenskej republiky. Evidenčno-štatistický systém kriminality Policajného zboru
Ministerstvo vnútra Slovenskej republiky. Interná štatistika úradu prevencie kriminality
Úrad vlády Slovenskej republiky
Ministerstvo spravodlivosti Slovenskej republiky
Zväz logistiky a zasielateľstva Slovenskej republiky 
Akadémia Policajného zboru v Bratislave


	13. Stanovisko Komisie na posudzovanie vybraných vplyvov z PPK č. .......... 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☒  Súhlasné s návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

Ku goldplatingu (všeobecne) 
Komisia upozorňuje, že z dôvodu nepredloženia tabuliek zhody návrhu právneho predpisu s právom Európskej únie nie je možné posúdenie existencie goldplatingu.

Pripomienka akceptovaná
Materiál doplnený o tabuľku zhody návrhu právneho predpisu s právom Európskej únie - Smernica Európskeho parlamentu a Rady 2012/29/EÚ z 25. októbra 2012, ktorou sa stanovujú minimálne normy v oblasti práv, podpory a ochrany obetí trestných činov a ktorou sa nahrádza rámcové rozhodnutie Rady 2001/220/SVV (Ú. v. EÚ  L 315, 14. 11. 2012). 

Pre doplnenie uvádzame, že zákonom č. 458/2022 Z. z., ktorým sa mení a dopĺňa zákon č. 583/2008 Z. z. o prevencii kriminality a inej protispoločenskej činnosti a o zmene a doplnení niektorých zákonov v znení neskorších predpisov, bola do zákona č. 583/2008 Z. z. prebratá okrem vyššie uvedenej smernice aj smernica Európskeho parlamentu a Rady 2011/36/EÚ z 5. apríla 2011 o prevencii obchodovania s ľuďmi a boji proti nemu a o ochrane obetí obchodovania, ktorou sa nahrádza rámcové rozhodnutie Rady 2002/629/SVV (Ú. v. EÚ L 101, 15. 4. 2011). Smernicou Európskeho parlamentu a Rady (EÚ) 2024/1712 z 13. júna 2024 došlo k zmene smernice 2011/36/EÚ. Úplná transpozícia smernice 2024/1712 je riešená v rámci legislatívneho procesu č. LP/2026/627.
 

	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:





